वज़ीर (शतरंज)

रानी (♕, ♛) शतरंज के खेल की सबसे शक्तिशाली मोहरी है। यह हाथी और ऊँट की शक्तियों को मिलाकर आगे, पीछे, दाएँ, बाँए और तिरछे जिधर चाहे, उधर और जितने घर चाहे, उतने घर चल सकती है। प्रत्येक खिलाड़ी एक रानी के साथ खेल आरंभ करता है। इसे राजा के पास में पहली क्षैतिज पंक्ति के बीच में रखते हैं। क्योंकि रानी सबसे मज़बूत मोहरी है, अधिकांश मामलों में प्यादों को बोर्ड के दूसरे छोर के पहुँचने पर रानी बना दिया जाता है।

 इतिहास 

रानी पहले एक दुर्बल मोहरी थी,  जो केवल एक घर आड़ा चल या काट सकती थी, बिलकुल सासानी शतरंज के फ़रज़ी या चतुरंग के मंत्री के जैसा। आधुनिक वज़ीर ने 15वीं शताब्दी में स्पेन में अपनी शक्ति और आधुनिक चाल प्राप्त कीं। भारत में मंत्री, वज़ीर, फ़रज़ी और रानी में कोई अन्तर नहीँ लेकिन यूरोप में 15वीं शताब्दी से पहले वाली गोटी को फ़रज़ी कहते हैं (अँग्रेज़ी: fers) और इसके बाद वाली गोटी को रानी (अँग्रेज़ी: queen)।

श्रेणी:खेल
श्रेणी:शतरंज